Diari Oficial de la Generalitat Valenciana


Sumari del DOGV 5794, del 27-06-2008 (2008/7774)

RESOLUCIÓ de 17 de juny de 2008, de la Presidència de l'Acadèmia Valenciana de la Llengua, per la qual es proveïxen les vacants anunciades per la convocatòria de concurs de mèrits 1/2008 (Resolució de 14 de març de 2008; DOCV núm. 5.729, de 27 de març).
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5794

Data del DOGV
:   27-06-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/7774


Data del document
:   17-06-2008

Organisme emissor
:   Acadèmia Valenciana de la Llengua

Tipus de document
:   Resolució

Anàlisi jurídica

 Descriptors 

:   * concurs administratiu
    * administració regional
    * professió de la informàtica

RESOLUCIÓ de 17 de juny de 2008, de la Presidència de l'Acadèmia Valenciana de la Llengua, per la qual es proveïxen les vacants anunciades per la convocatòria de concurs de mèrits 1/2008 (Resolució de 14 de març de 2008; DOCV núm. 5.729, de 27 de març). [2008/7774]  
Vista la proposta de resolució formulada per la comissió avaluadora corresponent a la convocatòria 1/2008 anunciada per la resolució d'esta Presidència de 14 de març de 2008 (DOCV núm. 5.729, de 27 de març) per a la provisió, pel procediment de concurs de mèrits del lloc de treball de naturalesa funcionarial, administració especial, número 22, Cap d'Operació de Sistemes Informàtics.  
D'acord amb el que disposa l'article 20 del Text Refós de la Llei de Funció Pública Valenciana, aprovat pel Decret Legislatiu de 24 d'octubre de 1995, així com l'article 28 del Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, aprovat pel Decret 33/1999, de 9 de març, en ús de les atribucions conferides per l'article 19, apartats c) i e) de la Llei 7/1998, de 16 de setembre, de la Generalitat, de Creació de l'Acadèmia Valenciana de la Llengua, resolc:  
Primer  
Adjudicar, amb destinació definitiva, al Sr. Jordi Baño Burgos, amb DNI 75090034Q, el lloc de treball número 22, Cap d'Operació de Sistemes Informàtics, grup C, nivell de complement de destinació 20, complement específic E036.  
Segon  
La presa de possessió es produirà el primer dia hàbil següent al dia de la publicació de la present resolució en el Diari Oficial de la Comunitat Valenciana.  
Tercer  
Igualment cessarà d'ofici en la mateixa data, si fa al cas, el/la funcionari/ària que estiga ocupant el lloc de treball adjudicat en el present concurs.  
Quart  
Els efectes administratius i econòmics seran des del dia de la presa de possessió.  
Quint  
La present resolució posa fi a la via administrativa. D'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats podran interposar, potestativament, recurs de reposició, o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
El recurs de reposició s'ha d'interposar davant de la Presidència de l'Acadèmia Valenciana de la Llengua en el termini d'un mes comptador des de l'endemà de la publicació.  
El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.  
València, 17 de juny de 2008.- La presidenta: Ascensió Figueres Górriz.